Գյոզենպենինգ

**Գյոզենպենինգ** (, «Թշվառի մեդալ»), հոլանդական մրցանակ, որը շնորհվում է այն անձանց կամ կազմակերպություններին, որոնք պայքարել են ժողովրդավարության համար ընդդեմ դիկտատուրայի, ռասիզմի ու խտրականության։ Այն ամեն տարի շնորհվում է 1987 թվականից՝ Վլարդինգեն քաղաքում։

Գյոզենպեննինգ մեդալը նախաձեռնություն է, որը ստեղծվել է «Գյոզենների դիմադրություն 1940–1945» հիմնադրամի կողմից։ Կազմակերպությունը իր անունը ստացել է Երկրորդ համաշխարհային պատերազմի ժամանակ գործող «Գյոզեն» կոչվող դիմադրության խմբից, որը ակտիվ էր Վլարդինգենի, Մաասլյուիսի և Ռոտերդամի շրջաններում։ Իսկ այդ դիմադրության խումբն իր հերթին անունը վերցրել էր Գյոզեններից (  *«թշվառներ, մուրացկաններ»*) դրանք զինված ջոկատներ էին, որոնք 16-րդ դարում նիդեռլանդական ապստամբության ընթացքում պայքարում էին Ստորին երկրների իսպանական օկուպացիայի դեմ: 1941 թվականի մարտի 13-ին Երկրորդ համաշխարհային պատերազմի Գյոզեններից տասնհինգին գերմանացիները գնդակահարեցին Վալդորպի դաշտավայրում, Ամստերդամի Փետրվարյան գործադուլի երեք ղեկավարների հետ միասին։ Պատերազմից հետո խմբի ողջ մնացած անդամները հիմնադրեցին հիմնադրամ՝ հարգելու իրենց ընկած ընկերների հիշատակը, պահպանելու Գյոզենների իդեալները, խթանելու և պահպանելու ժողովրդավարությունը Նիդեռլանդներում և բարձրացնելու համաշխարհային իրազեկվածությունը դիկտատուրայի, խտրականության և ռասիզմի բոլոր ձևերի վերաբերյալ:

## Մրցանակակիրներ
Գյոզենպենինգի մրցանակը շնորհվել է՝

* 1987 – Ամնեսթի ինթերնեյշնլ, Նիդեռլանդների մասնաճյուղ
* 1988 – Նիդեռլանդների թագուհի Վիլհելմինա (մահվանից հետո)
* 1989 – «Փետրվար 1941»-ի հիմնադրամ (Stichting Februari 1941)
* 1990 – Ռիչարդ ֆոն Վայցզեկեր, Արևմտյան Գերմանիայի նախագահ
* 1991 – Բեռնարդ Այզերդրաթ, դիմադրության գործիչ (մահվանից հետո) և Լասլո Թյոքեշ, ռումինացի քահանա և հեղափոխական
* 1992 – «Աննա Ֆրանկի հիմնադրամ»
* 1993 – Մաքս վան դեր Ստյոլ, ՄԱԿ-ի տեսուչ Իրաքում և Եվրոպայի ազգային փոքրամասնությունների հարցերով բարձր հանձնակատար
* 1994 – «Բժիշկներ առանց սահմանների», Նիդեռլանդների մասնաճյուղ
* 1995 – Վացլավ Հավել, Չեխիայի Հանրապետության նախագահ
* 1996 – Հարրի Վու, չինացի ընդդիմադիր

* 1997 – «Մայրեր Մայոյի հրապարակից» (Արգենտինական կազմակերպություն)
* 1998 – Վերա Չիրվա (Մալավի, Աֆրիկա), Նոել Փիրսոն (Ավստրալիա), Մուխթար Պակպահան (Ինդոնեզիա, Ասիա), Ռոսալինա Տույուկ (Գվատեմալա, Ամերիկա) և Սերգեյ Կովալյով (Ռուսաստան, Եվրոպա)
* 1999 – Մարդու իրավունքների ասոցիացիա (Թուրքիա)
* 2000 – Նատաշա Կանդիչ (Սերբիա) և Վետոն Սուրրոյ (Ալբանիա/Կոսովո), մարդու իրավունքների պաշտպաններ
* 2001 – Եվրոպական Ռոմաների իրավունքների կենտրոն և Նիդեռլանդների ազգային Սինթի կազմակերպություն
* 2002 – Ասմա Ջահանգիր, պակիստանցի փաստաբան և կանանց իրավունքների պաշտպան
* 2003 – «Միջազգային պաշտպանություն երեխաների համար»
* 2004 – Ինգրիդ Բետանկուր, կոլումբիացի քաղաքական գործիչ
* 2005 – Ռիչարդ Գիր՝ «Տիբեթի միջազգային արշավ» կազմակերպության անունից (մարդու իրավունքների և ժողովրդավարության համար Տիբեթում)
* 2006 – Հայթամ Մալեհ, սիրիացի մարդու իրավունքների պաշտպան
* 2007 – «Հյուման Ռայթս Ուոթչ»
* 2008 – Մարտտի Ահտիսաարի, Ֆինլանդիայի նախկին նախագահ և միջազգային հակամարտությունների միջնորդ
* 2009 – «Al Haq» և «B'Tselem», պաղեստինյան և իսրայելական մարդու իրավունքների կազմակերպություններ
* 2010 – Բեթի Բիգոմբե, «Արկադիա» հիմնադրամի նախագահ
* 2011 – Սիմա Սամար, աֆղանցի մարդու իրավունքների պաշտպան և Նիդեռլանդների զինված ուժեր
* 2012 – Գրիգորի Շվեդով, ռուսաստանցի մարդու իրավունքների պաշտպան և լրագրող

* 2013 – Ռադիա Նասրավի, թունիսցի փաստաբան և մարդու իրավունքների ակտիվիստ
* 2014 – Թոմաս Համմարբերգ, շվեդացի մարդու իրավունքների պաշտպան
* 2015 – «Ազատ մամուլ առանց սահմանների»

* 2016 – «Օֆշորային միգրանտներին օգնության կայան»
* 2017 – Ալիս Նկոմ և Միշել Տոգե, փաստաբաններ և ԼԳԲՏ իրավաբաններ Կամերունից
* 2018 – «Աղջիկները հարսնացուներ չեն» Գլոբալ գործընկերություն՝ երեխաների ամուսնությունը կանխելու համար
* 2019 – Հայր Ալեխանդրո Սոլալինդե Գուերրա, մեքսիկացի մարդու իրավունքների պաշտպան և քահանա
* 2020 – ACPRA, Սաուդյան Արաբիայի մարդու իրավունքների կազմակերպություն
* 2021 – Մալգոժատա Գերսդորֆ, լեհ փաստաբան և Գերագույն դատարանի նախկին նախագահ
* 2022 – «Փաստաբաններ փաստաբանների համար»
* 2023 –  Բիրմայի Քաղաքական բանտարկյալների աջակցության ասոցիացիա
* 2024 –  Լայլա Հայդարի, աֆղան ակտիվիստ և ռեստորատոր

## Ծանոթագրություններ

## Արտաքին հղումներ
* Geuzen Resistance 1940–1945 foundation 

Կատեգորիա:Իրավապաշտպան կազմակերպություններ
Կատեգորիա:Խաղաղության պարգևներ
Կատեգորիա:Հակառասիզմ
Կատեգորիա:Մարդու իրավունքներ
Կատեգորիա:Նիդերլանդների մշակույթ
Կատեգորիա:Պարգևներ այբբենական կարգով